Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: PhDr. Romana Kanovská
Pozícia: riaditeľka
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: (anglický, francúzsky)

2. Zahraničná pracovná cesta (ZPC):
Štát, mesto: Francúzsko, Paríž
Vykonaná v dňoch: 13.—17. jún 2016
Názov prijímajúcej organizácie: OECD  Conference Centre, France

Účel cesty: OECD PISA - 41. zasadnutie PISA Governing Board (PGB)
Spôsob financovania: z rozpočtu NÚCEM 

3. Rámcový program pobytu:

13.06.2016 – prílet do Paríža; 14.-16.06. – pracovné stretnutia, rokovania; 17.06. – odlet do Bratislavy

4. Stručný priebeh rokovaní:

Úvod – otvorenie zasadnutia
41. pracovné zasadnutie PGB sa konalo v dňoch 14. – 16. júna 2016 v Paríži.

Stretnutie viedla p. Lorna Bertrand (USA), šéfka PISA Governing Board, privítala účastníkov rokovania a predstavila program. Účastníkmi rokovania boli zástupcovia členských krajín OECD a aj pozorovateľských krajín Ázie, Európy, Afriky.

Hlavnými bodmi rokovania boli:
-	Prehľad progresu v aktivitách OECD od 40. zasadnutia PGB v Mníchove
-	Update v PISA 2012 tematických správach
-	Prvé informácie a prehľady prvotných výsledkov v PISA 2015
-	Správy a diskusia o progrese v implementácii PISA 2015 a PISA 2018
-	Diskusia o možných prepojeniach medzi štúdiami PISA a PIAAC
-	Zapojenie sa do spolupráce s UNESCO vo vzťahu k dlhodobo udržateľnému vývoju vo vzdelávaní
-	Prezentácie a diskusia o možnom budúcom smerovaní PISA
-	Poskytnutie zabezpečeného prístupu každej krajiny k svojim prvotným výsledkom v PISA 2015

Obsah rokovania - prehľad

•	P. Schleicher predstavil tematické správy PISA 2012 s osobitným zameraním na Správu o  slabých výsledkoch žiakov.

•	P. Ikeda predstavila update a progres správu v Volume 3 (Well-being, materiálne bohatstvo krajín) v rámci  správy PISA 2015. Táto správa (well-being) je zameraná na psychologické, sociálne, emocionálne, fyzické a materiálne bohatstvo krajín ako kontextu vzdelávacích výsledkov krajín. 

•	Prof. Samuel Greiff (Univerzita v Luxemburgu) predstavil cez video konferenciu hodnotiacu správu PISA 2015 - Tímové riešenie problémov (Collaborative Problem Solving).

•	P. Adams predstavil správu o vývoji a update v implementácii štúdií PISA 2015 a PISA 2018.

•	Sekretariát predstavil správu o vývoji a update revidovaného hodnotiaceho rámca pre PISA 2018, Globálne kompetencie a návrh na inovovanú operacionalizáciu konceptu tohto merania. Podstatná časť rokovacieho času bola venovaná práve diskusii národných delegátov k téme prípravy hodnotenia globálnych kompetencií s OECD sekretariátom a p. Schleicherom. Vystúpenia boli kritické, ale konštruktívne. Ocenené bolo viditeľné skvalitňovanie testovacích nástrojov - hodnotiaceho rámca, vzorových úloh v testoch aj v dotazníkoch. Diskutabilnou stále ostáva problematika, ako budú výsledky merania globálnych kompetencií publikované verejnosti (všetky krajiny odmietajú porovnávací rebríček) a tiež i otázka časového manažmentu (mnohé viacjazyčné krajiny nevidia reálne možnosť zvládnuť v tomto čase viaceré preklady testovacích nástrojov). Diskusia sa uzavrie na nadchádzajúcom zasadnutí PGB (október 2016). 

•	P. Thorn (riaditeľstvo, Skills beyond School) predstavil zámer prepojenia štúdií OECD PISA – PIAAC, potenciálne aj s PISA 2018. 

•	P. Qian Tang z UNESCO predstavil trvalo udržateľné ciele prijaté Valným zhromaždením OSN v r. 2015, vrátane vzdelávacích cieľov a indikátorov, ktoré boli zahrnuté aj v trvalo udržateľných cieľoch v oblasti vzdelávania UNESCO v dokumente s názvom Education 2030 Framework for Action.

•	P. Michael Ward (riaditeľstvo OECD Development Co-operation) predstavil súčasný stav a progres v štúdii PISA for Development Project a zdôraznil zámer, ako plánuje zvyšovať úspešnosť ukazovateľov projektu. 

•	P. Michael Stevenson (Sekretariát) predstavil budúce smerovanie PISA. P. R. Bloor zaradila jej správu Strategic Development Group do tejto sekcie. 

•	P. Halgreen (Sekretariát) predstavil zmeny a vývoj v základnom teste PISA pre školy. Kontraktor (NWEA) informoval o novinkách vyvinutých v systéme počítačového testovania. Dr. Patricia Deklotz (zriaďovateľka v District Wisconsin, US) hovorila prostredníctvom video-linku o zapojení sa do programu PISA pre školy a o dopade výsledkov tohto programu na nastavenie škôl vo Wisconsine. 

•	P. Ikeda a P. Avvisati predstavili interpretáciu výsledkov PISA 2015. Každá krajina dostala zakódovaný prístup k prvotným dátam a výsledkom z prírodovednej, čitateľskej a matematickej gramotnosti PISA 2015. Pod prideleným kódom v súčasnosti NPM kontroluje dáta a pripravuje sa draft tlačovej správy za Slovensko. 

•	V ďalších sekciách sa rokovalo o podmienkach výberového tendra na kontraktora pre PISA 2021. Predstavená bola správa o čerpaní rozpočtu pre PISA v roku 2015. Na záver prebehla voľba Vice Chair of PGB
    
Závery a ďalšie otázky

Po záverečnej diskusii P. Schleicher predstavil závery a záverečné dokumenty z rokovania. 

5. Osobitne vyhotovený očakávaný prínos ZPC:
Pravidelnou účasťou NÚCEM na zasadnutiach PGB má Slovensko priamy prístup k informáciám a procesom, ktorými je riadený výskum štúdie OECD PISA na medzinárodnej úrovni. Dôležité sú aj priame kontakty so zástupcami účastníckych krajín v PISA ako aj výmena skúseností. Osobitným prínosom tohto rokovania bolo sprístupnenie prvotných výsledkov PISA 2015 Slovensko. S týmito dátami už pracujú interní zamestnanci NÚCEMu a pripravujú prvé podklady pre tlačovú správu ministra k výsledkom PISA 2015 (zverejnenie medzinárodnej správy 6. decembra 2016).

Informácie z rokovaní PGB sú následne priamo sprostredkované organizačnému a realizačnému tímu riešiteľov štúdie PISA 2015 na národnej úrovni (NPM koordinátori) z Oddelenia medzinárodných meraní NÚCEM.  

6. Spôsob zverejnenia výsledkov ZPC, prenos získaných informácií
Výsledky ZPC budú referované tímu NPM koordinátorov na internom pracovnom stretnutí.

Svojím podpisom súhlasím so zverejnením správy na internete.

Správu vypracoval: PhDr. Romana Kanovská

Správu schválil: Ing. Marián Galan, generálny riaditeľ Sekcie regionálneho školstva, MŠVVaŠ SR